Tutlayt tarifit

Tarifit (s Tifinaɣ: ⵜⴰⵔⵉⴼⵉⵜ) (qqaren as Tmaziɣt deg Warif) d yiwet n tutlayt Tamaziɣt yeṭṭafaren afurk n tutlayin timaziɣin n ugafa, Tarifit ttmeslayen s yis azal n 4 n imelyan n Irifiyen deg ugafa n tmurt n Umeṛṛuk. 

 Asesmel 
Tarifit temrawas (tettemcabi) s waṭas ar Tcawit yellan deg ugafa asammar n Lezzayer acku i snat-nsent (Tarifit d Tcawit) d tutlayin tiznassin akken daɣen yella kra n umcabi gar-as d Teqbaylit.

 Tukza tamaddudt (tunṣibt) s Trifit 
Tarifit deg Tgelda n Umeṛṛuk d tutlayt tamaddudt seg 2011, Deg Spanya llant kra n tiddukliwin tidelsanin deg temdint n Mlilt d Sebta ssuturen-t seg udabu n temdinin-a asmudded (asenṣeb) n Trifit acku azal n 40% n imezdaɣ n Mlilt d 25% n imezdaɣ n Sebta ttmeslayen s tutlayt-a, Akken daɣen yeɣɣar usqamu n tiddukla n Uruppa tukza n Trifit d akken-it d tutlayt n tdersant acku snat n temdinin-a ṭṭafaren-t tamurt n Spanya igan d agman deg tiddukla n Uruppa.

 Anagraw n tira 
Seg useggas n 2003 Tarifit tuɣal tettwaru s isekkilen n tifinaɣ.

 Abdar n wawalen 
imgirrden ger Tarifit d tutlayin timaziɣin nniḍen:

 /l/ yuɣal-d /ř/, Amedya : aɣyul -> aɣyuř
 Ur nentiq ara /r/ asmi yellan qbel asekkil: taddart -> taddaat. 

Lemmer tella tiɣra mbeɛd /r/ a t-nenteq, Amedya : nenṭeq /r/ n tamara.
 /ll/ yuɣal-d /ǧ/, Amedya : yelli -> yeǧi.
 /lt/ yuɣal-d /č/, Amedya : weltma -> wečma.
 S umata /k/ yuɣal-d /c/. 
 Aṭas n tikwal, ur nenteq ara awṣil a-, Amedya : afus -> fus

 Asekkil di Tmaziɣt n Arrif  Awal di Tmaziɣt n Arrif  Awal-nni deg tantalawin tiyaḍ  Anamek s teqbaylit Ř ř  uř  ul  ul aɣyuř  aɣyul  aɣyul awař  awal  awal Ǧ ǧ (dj)  azeǧif  azellif  aqerru/ixf yeǧa  yella  yella ajeǧid  agellid  agellid Č č (tc)  wečma  weltma  ultma tacemřač  tacemlalt  amellal taɣyuč  taɣyult  taɣyult

 Tiwelhiwin 

Taggayt:Tutlayin n Umeṛṛuk
Taggayt:Tutlayin timaziɣin